Vilnius, 2024 m. kovo 27 d.

**Tvaresnis Velykų stalas: kokius produktus rinktis**

**Velykos – gamtos atgimimą simbolizuojanti šventė, todėl tai puiki proga pagalvoti, kaip kiekvienas prisidedame prie palankesnės veiklos tiek planetai, tiek žmonėms. Tvarumo ekspertai tvirtina, kad norint šventes sutikti tvariau nebūtina atsisakyti mėgstamų patiekalų, tačiau pravartu atidžiau rinktis produktus.**

„Siekiant, kad šventinis stalas būtų kiek įmanoma tvaresnis, svarbiausia sąmoningai ir saikingai rinktis tokius produktus, kurie paliktų kuo mažesnį pėdsaką aplinkoje. Suprantama, kad šventiniu laikotarpiu maisto kiekis padidėja, todėl prekybos tinkle „Lidl“ užtikriname, jog pirkėjai galėtų įsigyti tvaresnius produktus, pavyzdžiui, laisvai laikomų vištų kiaušinius bei saldumynus, kurie pažymėti sąžiningą ir tvaresnę prekybą užtikrinančiu sertifikatu“, – sako „Lidl Lietuva“ tvarumo specialistė Karolina Labulytė.

**Skatina rinktis laisvai auginamų vištų kiaušinius**

Kiaušiniai – neabejotinai vienas svarbiausių Velykų simbolių. Šį produktą ant savo velykinio stalo šiemet ketina turėti 95 proc. Lietuvos gyventojų, rodo „Lidl Lietuva“ užsakymu šių metų vasarį atliktas „Norstat“ reprezentatyvus visuomenės velykinių įpročių tyrimas. Gyvūnų apsaugos organizacijos „Tušti narvai“ vadovė Gabrielė Vaitkevičiūtė sako, kad Velykos gali būti tvaresnės, jei savo šventiniam stalui pirksite ne narvuose laikomų vištų kiaušinius.

„Pastebime tendenciją, kad lietuviai vis dažniau renkasi ne narvuose laikomų vištų kiaušinius. Galima įsivaizduoti, kad vienam lietuviui tenka viena višta dedeklė, nes jų Lietuvoje auginame beveik tiek pat, kiek turime žmonių. Todėl jūs, pirkdami kiaušinius, sprendžiate, kaip gyvens jūsų višta – ar ji galės išeiti į lauką ir turės galimybę išskleisti sparnus, ar visą gyvenimą praleis už narvo grotų“, – sako G. Vaitkevičiūtė.

Minėtas velykinių įpročių tyrimas rodo, kad 42 proc. šalies gyventojų jau dabar Velykoms renkasi laisvai arba ant kraiko laikomų vištų kiaušinius.

**2025 m. nebeprekiaus narvuose laikomų vištų kiaušiniais**

„Lidl Lietuva“ tvarumo specialistė priduria, kad „Lidl“ parduotuvėse pirkėjai visada gali įsigyti laisvai laikomų vištų kiaušinių, o greitu metu „Lidl“ parduotuvių lentynose narvuose laikomų vištų kiaušinių išvis neliks.

„Esame išsikėlę tikslą iki šių finansinių metų pabaigos nebeprekiauti narvuose laikomų vištų kiaušiniais, o iki 2025 finansinių metų pabaigos nenaudoti tokių kiaušinių ir savo privačių prekės ženklų produktų sudėtyse. Tikime, kad toks mūsų žingsnis ne tik prisidės prie gyvūnų gerovės, bet ir užtikrins dar aukštesnės kokybės produktus“, – sako K. Labulytė.

Atskirti, kokiomis sąlygomis buvo laikomos kiaušinius padėjusios vištos, galima pagal specialų ant kiaušinių esantį kodą. 1 nurodo, kad kiaušiniai atkeliavo iš laisvai auginamų vištų ūkio, 2 – žymi ant kraiko laikomų vištų kiaušinius, trejetu pažymėti narvuose laikomų vištų kiaušiniai. Jei ant kiaušinių esantis kodas prasideda 0, tai reiškia, kad vištoms taikomi ekologinio ūkininkavimo reikalavimai – joms suteikiamos ne tik geriausios sąlygos, bet ir užtikrinama, kad jos mistų tik ekologiškų pašaru.

**Tvaresni šventiniai saldumynai – įmanoma**

Velykos taip pat neįsivaizduojamos ir be šventinių šokoladinių gardumynų, kurie dažnu atveju nugula ne tik ant velykinio stalo, bet ir dovanų krepšeliuose. Be velykinių desertų šios pavasario šventės neįsivaizduoja kas trečias (34 proc.) Lietuvos gyventojas, rodo „Norstat“ apklausa.

Pagrindinė šokolado ir jo gaminių žaliava – kakava – dažniausiai auginama Afrikoje, kur siekiant atlaisvinti vietos kakavos pupelių plantacijoms, kertami miškai. Deja, toks veiksmas lemia augalijos bei gyvūnijos nykimą. Pasak K. Labulytės dėl to svarbu, kad desertas būtų ne tik skanus ar dailiai supakuotas, bet ir tvaresnis.

„Tiek kalėdiniu, tiek velykiniu laikotarpiu į „Lidl“ parduotuvių lentynas sugrįžta „Favorina“ produkcija, kuri siūlo išskirtinius šventinius gardėsius. Svarbiausia, kad visas „Favorina“ asortimentas yra ne tik itin aukštos kokybės, bet ir didžioji dalis produktų, kurių sudėtyje yra kakavos, pažymėti „Fairtrade“ logotipu. Jis reiškia, kad gaminiui panaudota kakava buvo išgauta pagal tarptautiniu lygiu pripažinto sertifikavimo kriterijus. Tad renkantis „Favorina“ produktus, jūsų šventės bus ne tik saldžios, bet ir draugiškesnės aplinkai“, – pasakoja „Lidl“ tvarumo specialistė.

Ji priduria, kad „Fairtrade“ ne tik padeda užtikrinti tvaresnes žaliavas, bet ir palaiko sąžiningą tarptautinę prekybą, kovojant su darbuotojų išnaudojimu bei vaikų darbu, užtikrinant vienodas darbo sąlygas skirtingų lyčių darbuotojams bei mokant jiems sąžiningą atlyginimą.

„Favorina“ asortimente galima rasti įvairių dydžių šokoladinius kiaušinius tiek su įdaru, tiek be jo, velykines šokolado figūrėles, marcipaninius kiaušinius, guminukus, velykinius pyragus bei sausainius, o tikra stalo pažiba gali tapti velykinė šokoladinė višta“, – sako K. Labulytė.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)